Anne Marit Bjørnflaten
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Anne Marit Bjørnflaten er en norsk politiker for Arbeiderpartiet, som var stortingsrepresentant for Troms fra 2005 til 2013. Hun var leder av Justiskomiteen i perioden 2005–2009 og nestleder i Transport- og kommunikasjonskomiteen i perioden 2009–2013.
Hun var medlem av Arbeiderpartiets sentralstyre fra 2002 til 2005, medlem av Tromsø bystyre fra 2003 til 2007 og politisk rådgiver i Utenriksdepartementet fra 2000 til 2001.Fra 2022 er Bjørnflaten statssekretær i Nærings- og fiskeridepartementet. Bakgrunn Anne Marit Bjørnflaten er utdannet i historie og statsvitenskap ved universitetene i Tromsø, Oslo og Bergen, og har arbeidet som journalist og kommunikasjonsrådgiver. Fra 2013 til 2021 var hun kommunikasjonsdirektør i Hurtigruten. Les mer i Store norske leksikon Arbeiderpartiet stortingsrepresentant Stortinget